burgasdotpro/wikipedia huggingface dataset:
Amid kovu

Amidy kovov alebo kovové amidy (systematicky azanidy kovov alebo kovové azanidy) sú skupina koordinačných zlúčenín, ktoré sú tvorené kovovým centrom a amido ligandmi vo forme NR2−. Amidový ligand má dva voľné elektrónové páry, ktoré môže využiť na tvorbu väzieb. Tieto väzby môžu byť na terminálne alebo môžu tvoriť mostík medzi dvoma centrami. V príkladoch nižšie sú dimetylamido ligandy terminálne i mostíkové:
Všeobecne platí, že rozmernejšie amidové ligandy majú menšiu tendenciu tvoriť mostíky. Amidové ligandy sa môžu účastniť pí-väzby kov-ligand, čím vzniká komplex, ktorého kovové centrum je koplanárne s dusíkom a jeho substituentmi. Kovové bis(trimetylsilyl)amidy tvoria dôležitú podskupinu amidov kovov. Tieto zlúčeniny sú zvyčajne rozpustné v organických rozpúšťadlách.
Amidy alkalických kovov.
Lítne amidy sú jedny z najdôležitejších amidov. Vznikajú reakciou n-butyllítia s vhodným amínom a sú stabilnejšie a rozpustnejšie, než ich analógy s ostatnými alkalickými kovmi. Amid draselný vzniká transmetaláciou (výmenou atómu kovu) z lítnych amidov použitím "terc"-butoxidu draselného ("t"-BuOK) alebo reakciou amínu s draslíkom, hydridom draselným, n-butyldraslíkom či benzyldraslíkom.
Amidy alkalických kovov, MNH2 (M = Li, Na, K), sú komerčne dostupné. Amid sodný vzniká z kovového sodíka a amoniaku s použitím dusičnanu železitého ako katalyzátora. Táto sodná zlúčenina je biela, ale v prítomnosti kovového železa môže mať šedú farbu. Vzniká podľa nasledovnej reakcie:
Lítium-diizopropylamid (LDA) je populárna zásada v organickej syntéze, pretože nie je nukleofilná. Na rozdiel od mnohých iných zásad nie je nukleofil kvôli stérickým substientom. LDA komerčne dostupný, zvyčajne ako roztok v hexáne. Dá sa ľahko pripraviť z n-butyllítia a diizopropylamínu.
Komplexy prechodných kovov.
Prechodné kovy (konkrétne skupiny 3 až 7) môžu takisto tvoriť amidy. Vznikajú z bezvodého chloridu kovu s alkalickým amidom alebo dvoma ekvivalentmi amínu, kde druhý ekvivalent pôsobí ako zásada:
Amidy prechodných kovov sa dajú vytvoriť:
Amidy pochádzajúce zo sekundárnych amínov, ktoré majú dva organické substituenty, môžu byť veľmi veľkými ligandmi.
Amidy ako intermediáty.
Amidy prechodných kovov sú intermediáty v substitúcii amino komplexov prechodných kovov indukovanej zásadou. SN1CB mechanizmus náhrady chloridu za hydroxid v chloride chlórpentaamínkobaltitom prebieha práve cez amido intermediát:
Hrabovec (prítok Lakšárskeho potoka)

Hrabovec je potok v regióne Záhorie, v južnej časti územia obce Lakšárska Nová Ves v okrese Senica v Trnavskom kraji. Je ľavostranným prítokom Lakšárskeho potoka v povodí Rudavy; má dĺžku . Je vodným tokom V. rádu. Hydrologický identifikátor: 4-17-02-566. Geomorfologická kategorizácia: geomorfologický celok Borská nížina, geomorfologický podcelok Bor.
Prameň.
Pramení v nadmorskej výške vo vinici "Jákovište" južne od intravilánu obce Lakšárska Nová Ves v okrese Senica, v geomorfologickom podcelku Bor v južnej časti územia obce. 
Opis toku.
Od prameňa tečie poľnohospodárskym extravilánom západným smerom, vteká do lesného extravilánu, ľavým brehom obmýva vinicu "Tehelňa", pravým brehom obmýva les aj pole "Na slaništi", ľavým brehom obmýva les "Mikláň", v nadmorskej výške vteká do vodnej nádrže, na ktorej severnom brehu je rekreačná osada pri neďalekom lese "V borievčí", ľavým brehom obmýva les "Pri Studienskej ceste", v nadmorskej výške vteká do ďalšej vodnej nádrže, ľavým brehom obmýva les "Jasenácke", stáča sa na severozápad, vteká do poľnohospodárskeho extravilánu, ľavým brehom obmýva les aj pole "Panské", svojim ľavým brehom sa približuje na vzdialenosť 100 m k pomaly tečúcemu rovinatému potoku "Grgás", ktorý preteká cez les "Medzi Hrabovcom", pravým brehom obmýva rekreačný dom (bývalú horáreň) a zakrátko v nadmorskej výške ústi do Lakšárskeho potoka ako jeho ľavostranný prítok. Lakšársky potok ďalej ústi do Rudavy. "Hrabovec" nemá prítok.
"Hrabovec" pramení, preteká a ústi na území lesného extravilánu a poľnohospodárskeho extravilánu obce Lakšárska Nová Ves v okrese Senica v Trnavskom kraji, v geomorfologickom celku Borská nížina, v geomorfologickom podcelku Bor. 
Pôvod názvu.
Názov vodného toku "Hrabovec" má pôvod v názve lesa "Medzi Hrabovcom" v obci Lakšárska Nová Ves, cez ktoré dolnou časťou svojho toku preteká. Z druhej zložky predložkového toponyma "Medzi Hrabovcom" rozšírením o topoformant "-ovec" bolo utvorené hydronymum "Hrabovec" ako súčasť početnej skupiny názvov v slovenskej toponymii, najmä hydronymii. Porovnaj aj Bukovec, Drieňovec, Javorovec, Jelšovec, Lipovec, Vrbovec.
Názov lesa "Medzi Hrabovcom" má pôvod v charakteristickom výskyte hrabového porastu v lokalite v čase pomenovacieho aktu, apelatívum "hrab", botanicky "hrab obyčajný (Carpinus betulus)". 
Hydronymum "Hrabovec" bolo štandardizované v roku 2010. Hydronymum "Hrabovec" patrí medzi bežnejšie názvy vodných tokov v množine slovenských štandardizovaných názvov vodných tokov; v kategórii štandardizovaných hydroným je v čase štandardizačného aktu sedem vodných tokov s týmto identickým homonymným názvom.
Čupec (vrch v Bielych Karpatoch)

Čupec () je vrch v pohorí Biele Karpaty. Leží nad obcou Stará Myjava, približne severozápadne od Starej Turej. 
Poloha.
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží na slovensko-českej hranici, na pomedzí Trenčianskeho a Juhomoravského kraja a okresov Nové Mesto nad Váhom a Hodonín. Zasahuje na katastrálne územie mesta Stará Turá a obce Nová Lhota. Najbližšími sídlami sú na severozápadnom úpätí situovaná Nová Lhota, juhovýchodne ležiace osady mesta Stará Turá a južne ležiaca Stará Myjava. 
Opis.
Vrch leží v hlavnom hrebeni. Východným smerom susedí Durda () a Veľká Javorina (), južným Vrch slobodných () a západným Kubíkův vrch () a Šibenický vrch (). Vrch je súčasťou Chránenej krajinnej oblasti Biele Karpaty. Severné svahy odvodňujú prítoky Veličky do rieky Morava, rovnakým smerom odvádza vodu i rieka Myjava, prameniaca na západných svahoch. Juhovýchodná časť masívu je pramennou oblasťou Tŕstia, smerujúceho do Váhu. Vrcholom prechádza Cesta hrdinov SNP.
Výhľady.
Nesúvislý lesný porast vrcholovej časti umožňuje obmedzený rozhľad. Z miest s redšou vegetáciou je vidieť juhozápadnú časť Bielych Karpát, no tiež Myjavskú pahorkatinu, Malé Karpaty a Považský Inovec. Pri priaznivých podmienkach vidieť aj Tribeč, vrcholky Álp, Pavlovské vrchy, Hostýnské vrchy a Moravsko-sliezske Beskydy, vzácne aj Hrubý Jeseník a Králický Sněžník.
Durda (vrch v Bielych Karpatoch)

Durda () je vrch v pohorí Biele Karpaty. Leží nad mestom Stará Turá, približne severne od jej centra. 
Poloha.
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží na slovensko-českej hranici, na pomedzí Trenčianskeho, Zlínskeho a Juhomoravského kraja a okresov Nové Mesto nad Váhom, Uherské Hradiště a Hodonín. Zasahuje na katastrálne územie mesta Stará Turá a obcí Strání a Nová Lhota. Najbližšími sídlami sú západným smerom ležiaca Nová Lhota a juhovýchodne ležiace osady mesta Stará Turá. 
Opis.
Vrch Durda leží v hlavnom hrebeni medzi Čupcom () a Veľkou Javorinou (). Východným smerom susedí nevýrazným sedlom oddelená dominantná Veľká Javorina, severne vrch U Bětina javoru () a Mechnáč (), západne Kašpariskův vrch () a Čupec a južným smerom Prostredný vrch (). Severné svahy odvodňujú prítoky Veličky do rieky Morava, južné potok Tŕstie, smerujúci do Váhu. Vrch je súčasťou Chránenej krajinnej oblasti Biele Karpaty a jeho vrcholom prechádza Cesta hrdinov SNP.
Výhľady.
Hrebeň i vrchol Durdy pokrýva lesný porast, ktorý umožňuje len obmedzený rozhľad. Z miest s redšou vegetáciou je vidieť juhozápadnú časť Bielych Karpát, Myjavskú pahorkatinu, Malé Karpaty a Považský Inovec. Pri priaznivých podmienkach vidieť aj Tribeč, vrcholky Álp, Pavlovské vrchy, Hostýnské vrchy a Moravsko-sliezske Beskydy, ojedinele aj Hrubý Jeseník a Králický Sněžník.
Venezuelské národné futbalové mužstvo

Venezuelské národné futbalové mužstvo reprezentuje Venezuelu na medzinárodných futbalových akciách, ako sú Majstrovstvá sveta a Copa America.
História.
Futbalový zväz bol založený v roku 1925. Medzi najväčšie úspechy patrí štvrté miesto na Copa America 2011. Nikdy nebola Venezuela v prvej trojke. Venezuela sa ani raz nepredstavila na Majstrovstvách sveta a je tak jediným juhoamerickým štátom ktorý sa nezúčastnil majstrovstiev sveta. Medzi najznámejších venezuelských futbalistov patrí napríklad Salomónn Rondón alebo Darwin Machis.
U Bětina javoru

U Bětina javoru () je vrch v českej časti pohoria Biele Karpaty. Leží nad obcou Strání, približne severne od slovenského mesta Stará Turá. 
Poloha.
Nachádza sa v juhozápadnej časti pohoria, v geomorfologickom podcelku Javorinská hornatina. Vrch leží v Česku, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Strání. Najbližšími sídlami sú západným smerom ležiaca Nová Lhota, severovýchodne situované Strání a južne ležiace osady mesta Stará Turá. 
Opis.
Vrch U Bětina javoru leží v hlavnom hrebeni, ktorý sa v masíve Veľkej Javoriny () odkláňa z hraničnej línie a vedie severným smerom na Horní kopec. Severným smerom leží vrch Lesná (), západne susedí
Mechnáč (), juhozápadne Durda (), južne Veľká Javorina a východným smerom Ostrý vrch () a Jelenec (). Západnú časť hrebeňa odvodňujú prítoky Veličky do rieky Morava, východnú Svinárský potok do riečky Klanečnica v povodí Váhu. Vrch je súčasťou Chránenej krajinnej oblasti Bílé Karpaty a jeho vrcholom prechádza Cesta hrdinov SNP.
Výhľady.
Hrebeň i vrchol pokrýva hustý les, neumožňujúci rozhľad. Z miest s redšou vegetáciou je vidieť okolitú časť Bielych Karpát, výnimočne aj Pavlovské a Hostýnské vrchy, Moravsko-sliezske Beskydy, Hrubý Jeseník a Králický Sněžník.
Oligopeptid

Oligopeptidy, bežne nazývané i len peptidy (z gréckeho "oligo"-, „niekoľko“), sa skladajú z reťazca dvoch až dvadsiatich aminokyselín a zahŕňajú dipeptidy, tripeptidy, tetrapeptidy a pentapeptidy. Medzi významné skupiny prírodných oligopeptidov patria aeruginozíny, kyanopeptolíny, mikrocystíny, mikroviridíny, mikroginíny, anabenopeptíny a cyklamidy. Najlepšie preštudované sú mikrocystíny kvôli ich potenciálnej toxicite v pitnej vode. Review oligopeptidov odhalila, že najväčšou skupinou sú kyanopeptolíny (40,1 %), za ktorými nasledujú mikrocystíny (13,4 %).
Tvorba.
Oligopeptidy sú produkované neribozomálnymi syntázami peptidov, okrem cyklamidov a mikroviridínov, ktoré sú syntetizované ribozomálnymi dráhami.
Príklady.
Medzi oligopeptidy patria napríklad:
Peruánske národné futbalové mužstvo

Peruánske národné futbalové mužstvo reprezentuje Peru na medzinárodných futbalových akciách, ako sú Majstrovstvá sveta alebo Copa América.
História.
Futbalový zväz bol založený v roku 1922, presne pred 100 rokmi. Medzi najväčšie úspechy Peru patria dve víťazstva na Copa América v roku 1939 a 1975 a tiež druhé miesto z Copa América 2019.
Na Majstrovstvách sveta sa Peru predstavilo päťkrát a to na MS 1930, MS 1970, MS 1978, MS 1982 a MS 2018. Najväčší úspech na MS je štvrťfinále na majstrovstvách sveta v roku 1970. V skupine v konkurencii Bulharska (3:2), Maroka (3:0) a Západného Nemecka (1:3) skončili na druhom mieste a postúpili do štvrťfinále kde prehrali s neskoršími majstrami sveta s Brazíliou (2:4). Na MS 2018 v konkurencii Dánska (0:1), Francúzska (0:1) a Austrálie (2:0) skončili na treťom mieste v skupine. Medzi najznámejších peruánskych futbalistov patrí Paolo Guerrero alebo Claudio Pizarro.
Malajská ulica

Malajská ulica bola krátka ulica v Petržalke v rokoch 19571987. 
Nachádzala sa v oblasti dnešnej Gercenovej ulice.
Tvorila ju pôvodná radová domová zástavba a neskôr nová sídlisková zástavba Dvory.
Lyžiarska ulica

Lyžiarska ulica (do roku 1950 Smetanova ulica) bola ulica v Petržalke v rokoch 19501975.
Premenovaná bola v roku 1950 z dôvodu duplicity pomenovania po pripojení obce k Bratislave.
Nachádzala sa v oblúku dnešnej Zadunajskej cesty.
Pôvodne tu bola radová domová zástavba. Zanikla v súvislosti s novou sídliskovou zástavbou Dvory.
Hájová ulica (zaniknutá)

Hájová ulica (do roku 1950 Lesná ulica) bola ulica v Petržalke v rokoch 19501975.
Premenovaná bola v roku 1950 z dôvodu duplicity pomenovania po pripojení obce k Bratislave.
Nachádzala sa v severnom predĺžení dnešnej Hrobákovej ulice.
Pôvodne tu boli háje a nivy, neskôr radová domová zástavba. Zanikla v súvislosti s novou sídliskovou zástavbou Háje.
Kobylec (vrch v Bielych Karpatoch)

Kobylec () je vrch v českej časti pohoria Biele Karpaty. Leží nad obcou Lopeník, približne západne od slovenského mesta Trenčín. 
Poloha.
Nachádza sa v strednej časti pohoria, v geomorfologickom podcelku Lopenícka hornatina. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Lopeník. Najbližšími sídlami sú na severnom úpätí ležiaci Lopeník, západne situovaná Březová a východne ležiaci Vyškovec, južným smerom ležia lazy slovenskej obce Nová Bošáca. 
Opis.
Kobylec je súčasťou masívu Veľkého Lopeníka, ktorý je v blízkom Lopeníckom sedle napojený na hlavný hrebeň Bielych Karpát. Severovýchodne susedí Mikulčin vrch (), severozápadne susedí Grúň () a Studený vrch (), južne Malý () a Veľký Lopeník () a východným smerom Kykula (). Vrch patrí do povodia Váhu a odvodňuje ho na severe Březová a na juhu jej prítok Lopenícky potok. Vrch je súčasťou Chránenej krajinnej oblasti Bílé Karpaty. Na vrchol vedie lesná cesta i značený chodník.
Výhľady.
Hrebeň i vrchol pokrýva nesúvislý les, vďaka čomu poskytuje mnohé miesta na rozhľad. Z vhodných miest je vidieť mnohé vrchy Bielych Karpát, pri priaznivých podmienkach aj Pavlovské a Hostýnské vrchy, Moravsko-sliezske Beskydy, Hrubý Jeseník a Králický Sněžník na západe a Malú Fatru, Strážovské vrchy, Vtáčnik a Považský Inovec na východe.
Grúň (vrch v Bielych Karpatoch)

Grúň () je vrch v českej časti pohoria Biele Karpaty. Leží nad obcou Lopeník, približne západne od slovenského mesta Trenčín. 
Poloha.
Nachádza sa v strednej časti pohoria, v geomorfologickom podcelku Lopenícka hornatina. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Uherské Hradiště a v katastrálnom území obce Lopeník. Najbližšími sídlami sú na severnom úpätí ležiaci Lopeník a na západnom obec Březová. Juhozápadným i juhovýchodným smerom ležia lazy slovenskej obce Nová Bošáca. 
Opis.
Nevýrazný Grúň je súčasťou masívu Veľkého Lopeníka a tvorí predvrchol blízkeho Malého Lopeníka (). Severne susedí Obecní háj (), západným smerom Studený vrch (), južne Malý () a Veľký Lopeník () a východným smerom Kobylec (). Vrch patrí do povodia Váhu a odvodňuje ho potok Březová. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Malý Lopeník.
Výhľady.
Hrebeň i vrcholovú časť pokrýva súvislý les, ktorý znemožňuje rozhľad. Obmedzený výhľad poskytujú svahy Grúňa, kde je niekoľko horských lúk, odkiaľ je vidieť okolité vrchy Bielych Karpát, no pri priaznivých podmienkach aj Pavlovské a Hostýnské vrchy, Moravsko-sliezske Beskydy, nezriedka aj Hrubý Jeseník a Králický Sněžník.
2,6-Diaminopurín

2,6-Diaminopurín (občas i 2,6-DAP alebo 2-aminoadenín) je zlúčenina, ktorá sa kedysi používala na liečenie leukémie. Niekedy sa nachádza ako báza v genetickom materiále niektorých bakteriofágov namiesto adenínu (A), kde sa označuje písmenom Z.
V auguste 2011 bola publikovaná správa založená na štúdii NASA ohľadne meteoritov na Zemi, ktorá tvrdí, že 2,6-diaminopurín a príbuzné organické molekuly, ako i komponenty DNA a RNA adenín a guanín, mohli vzniknúť extraterestriálne vo vesmíre.
Vo vírusoch.
Kyanofág S-2L (Siphoviridae) používa 2,6-diaminopurín namiesto adenínu. Báza 2,6-diaminopurín (Z) tvorí perfektný pár s tymínom (T), keďže je identická adenínu (A), ale má aminoskupinu na pozícii 2, vďaka čomu tvorí tri vodíkové väzby s tymínom. Tým sa zbavuje hlavného rozdielu medzi dvoma typmi párov báz (slabými A-T a silnými C-G). Táto zvýšená stabilita ovplyvňuje interakcie s proteínmi, ktoré závisia na týchto rozdieloch.
Štyri štúdie publikované v apríli 2021 bližšie popisujú použitie a tvorbu Z bázy. Je známe, že:
V auguste 2021 bolo preukázané, že DatZ, MazZ a PurZ sú dostatočné na náhradu niektorých prípadov bázy A bázou Z v bakteriálnom genóme "E. coli". Expresia tohto systému je pre bunku toxická. Takisto bola určená štruktúra MazZ (subtyp 2) a PurZ, čím sa ukázalo možné spojenie medzi PurZ a archeálnymi verziami PurA.
Biosyntéza.
2-Aminoadenín vzniká v dvoch krokoch. Enzým MazZ (homológ MazG, EC 3.6.1.8) katalyzuje prvý krok:
Enzým PurZ (homológ PurA, EC. 6.3.4.4) potom katalyzuje druhý krok:
dSMP, ktoré vzniká touto reakciou, sa následne spracováva enzýmami hostiteľa analogicky k adenylosukcinátu, čím vzniká dZTP.
V bunkovom živote.
2,6-DAP sa používal na liečbu leukémie od roku 1951. Je známe, že zastavuje bunkový cyklus myších leukemických buniek. Rakovinové bunky sa stávajú rezistentné na 2,6-DAP, pretože strácajú adenínfosforibozyltransferázovú (APRT) aktivitu, čo platí i pre "E. coli".
Deriváty 2,6-DAP sú "in vitro" antivirotiká užitočné voči vírusu Aujeszkyho chorobe, čo je ekonomicky významné ochorenie hospodárskych zvierat. Táto báza je vo voľnej podobe schopná opraviť nonsens mutácie UGA inhibíciou FTSJ1, pretože zvyšuje šancu, že sa stop kodón vyhodnotí ako kodón pre aminokyselinu.
Bioinžinierstvo.
V bioinžinierstve vykazujú anti-miRNA oligonukleotidy (konkrétne serinolová nukleová kyselina, SNA) so zabudovanou bázou Z namiesto A silnejšiu väzbu na RNA.
2,6-DAP sa používa podobne ako iné annalógy nukleových kyselín na skúmanie štruktúry a mechanizmov enzýmov.
Euro (rozlišovacia stránka)

Euro môže byť:
Dvojičky

Dvojičky môže byť:
2C-B-FLY

2C-B-FLY (slangové názvy: muška, chemický názov: 8-brómo-2,3,6,7-benzodihydrodifuranetylamín) je psychedelický fenyletamín chemickej rodiny 2C. Bol prvý krát syntetizovaný Aaronom P. Monteom v roku 1996. Látka nebola podrobená veľkému množstvu výskumov, avšak jeho výskyt ako syntetická droga (tzv. "dizajnérska") viedol americkú DEA vydať analytické výsledky pre toto psychedelikum a iné príbuzné látky.
Dávkovanie.
Alexander Shulgin stanovuje orálne dávkovanie 2C-B-FLY na 10 mg.
Toxicita.
Toxicita 2C-B-FLY v ľuďoch je neznáma. Dve smrti nastali v októbri roku 2009, v Dánsku a USA, po požití látky predávanej ako 2C-B-FLY v malom obchode s tzv. výskumnými chemikáliami (angl. "research chemicals"; RC), ktorá ale v skutočnosti obsahovala Bromo-DragonFLY (analóg 2C-B-FLY) kontaminovaný malým množstvom neidentifikovaných nečistôt.
História.
V roku 2019 sa stala skupinou molekúl študovaných francúzskym laboratóriom Caulredaitens.
Legalita.
Kanada.
K 31. októbru 2016; 2C-B-FLY je kontrolovaná látka pod tzv. Súpisom III v Kanade. 
USA.
2C-B-FLY je nekontrolovaná a nesupísaná látka v USA. Avšak môže spadať pod dohľad Federálny akt analógov ak je určený na ľudskú konzumáciu vďaka podobnosti s 2C-B.
Slovensko.
2C-B-FLY sa zatiaľ nevyskytuje v žiadnej drogovej legislatíve Slovenska.
Farmakológia.
Halucinogénický efekt je sprostredkovaný jeho čiastočnou agonistickou (tzv. aktivačnou) v sérotoninovom receptore 5-HT2A, ale taktiež má veľkú väzbovú afinitu pre receptory 5-HT1D, 5-HT1E, 5-HT1A, 5-HT2B a 5-HT2C.
Výskumníci predpokladajú, že môže pôsobiť i ako inhibítor monoaminooxidázy, kvôli čomu je nebezpečné používať 2C-B-FLY zároveň s látkami ako je MDMA alebo Tramadol.
Írska kuchyňa

Írska kuchyňa (, ) používa predovšetkým suroviny tradične dostupné v Írsku a je ovplyvnená anglickou kuchyňou. Využíva sa mäso, ryby alebo morské plody. Hojne sa pripravujú jedlá z kapusty a ostatnej zeleniny. Základnou potravinou sú zemiaky, ktoré sú súčasťou írskej stravy od 17. storočia. Pripravujú sa na všetky spôsoby – opekané, ako kaša, cesnakové alebo ako hranolky. Práve nedostatok zemiakov spôsobil veľký írsky hladomor v roku 1845.
Ďalšou obľúbenou potravinou sú syry, ktoré sa tu vyrábajú podľa tradičných receptov. Známe sú polotuhý plátkový syr gubbeen alebo gigginstown. Zo severoírskeho kozieho mlieka sa vyrába smotanový syr irish goat (podobný francúzskemu brie). Obľúbené sú aj gabriel (tradičný horský syr), cashel blue, burren gold, desmond a cais nan deise (tvrdý syr s orechovou arómou).
Stravovanie.
Raňajky.
Íri zvyčajne raňajkujú medzi 7. a 10. hodinou. Raňajky sú veľmi výdatné. Býva to ovsená kaša ("porridge") alebo cereálie s mliekom, pražené vajcia so slaninou alebo párkom, toast s maslom a džemom. Všetko sa zapíja čajom alebo kávou.
Často sa írske raňajky podobajú anglické raňajky. Podáva sa chlieb sóda farl a klobásy zvané drisheen (podobné britským klobásam "white pudding", obdoba jaternice, a "black pudding", obdoba krvavnice). Ďalej sa podávajú párky, slanina, fazule, vajcia, huby alebo opečené rajčiny. Niekdy sú to rôzné jedlá zo zemiakov, napríklad boxty (palacinky zo zemiakov).
Obed.
Íri zvyčajne obedujú medzi 12:30 a 14:30 hodinou. Jedlo býva ľahšie a najčastejšie je to polievka alebo sendvič. Írske polievky sú husté a výdatné, napríklad zeleninová s jačmeňom, mäsovým vývarom a smotanou alebo zemiaková polievka s cibuľou, mrkvou a petržlenovou vňaťou.
Večera.
Na vidieku sa obvykle večerí už okolo 18. hodiny, v mestách sa večerí neskôr medzi 19. a 22. hodinou. Večera býva veľmi sýta. Zvyčajne to býva jednoducho upravené mäso. Hovädzie sa pripravuje ako rostbíf alebo steak s omáčkou a zeleninou. Jahňacie sa podáva ako kotletky, roštenky alebo ako irish stew (sýte jedlo z duseného mäsa, zemiakov, mrkvy a cibule dochutené petržlenovou vňaťou a tymiánom). Bravčové mäso sa konzumuje ako slanina, klobásky, rebierka, limerská šunka alebo coddle (dusené jedlo z klobásiek, slaniny, cibule, zemiakov a petržlenovej vňate).
Podávané dezerty sú veľmi podobné anglickým pudingom. Sú veľmi sladké, lepkavé a dopĺňajú sa ušľahanou smotanou alebo zmrzlinou.
Dúžnik (vrch v Bielych Karpatoch)

Dúžnik () je vrch v pohorí Biele Karpaty. Leží nad obcou Melčice-Lieskové, približne západne od Trenčína. 
Poloha.
Nachádza sa v strednej časti pohoria, v geomorfologickom podcelku Lopenícka hornatina. Vrch leží v Trenčianskom kraji, v okrese Trenčín a zasahuje na katastrálne územie obcí Chocholná-Velčice, Melčice-Lieskové a Ivanovce. Najbližšími sídlami sú laznícke usadlosti obce Chocholná-Velčice na severovýchodnom úpätí a západne situovaná obec Nová Bošáca, severným smerom leží moravská obec Vyškovec. Dúžnik je súčasťou Chránenej krajinnej oblasti Biele Karpaty.
Opis.
Vrch leží v bočnom hrebeni Bielych Karpát, ktorý vedie z Kykuly () južným smerom na Lukovský vrch. Východným smerom susedí Sokolí kameň (), južne Horné bradlo (), Dubický vrch () a Roháčová (), severozápadne Veľký () a Malý Lopeník () a severným smerom je sedlom oddelený Tlstý vrch () a Melčický vrch (). Severovýchodne sa zvažujúce svahy odvodňujú prítoky Chocholnice, južné Melčický potok a západné Ivanovský potok, všetky smerujúce do Bošáčky v povodí Váhu. Vrcholom prechádza značený chodník na hlavný hrebeň.
Výhľady.
Z veľkej časti hustým lesom porastený hrebeň umožňuje obmedzený rozhľad len z miest s redšou vegetáciou. Z nich je možné vidieť okolité vrchy Bielych Karpát, no pri priaznivých podmienkach tiež Malé Karpaty, Považský Inovec, Vtáčnik, Strážovské vrchy, Malú Fatru, Moravsko-sliezske Beskydy a Hostýnské vrchy.
Holý vrch (vrch v Bielych Karpatoch)

Holý vrch () je vrch v českej časti pohoria Biele Karpaty. Leží nad obcou Nedašov, približne západne od slovenského mesta Púchov. 
Poloha.
Nachádza sa v severnej časti pohoria, v geomorfologickom podcelku Kobylináč. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiace obce Nedašov a Návojná a západne situované mesto Brumov-Bylnice. Východne sa nachádzajú slovenské obce Vršatské Podhradie a Červený Kameň. 
Opis.
Holý vrch je súčasťou hrebeňa, ktorý ide z hraničného masívu Kosáka () západným smerom na vrch Městská Důbrava. Severne susedí Kršlisko (), západne Tarantové (), južne vrch Tratihušť () a východným smerom Průklesy (), Biely vrch (), Chmeľová (), Okršlisko () a Kosák (). Vrch patrí do povodia Váhu a odvodňujú ho prítoky Vláry; severné svahy odvodňujú prítoky Nedašovky, juhozápadné potok Bylnička a juhovýchodné prítoky Vlárky. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Průklesy.
Výhľady.
Holý vrch má na hrebeni a v oblasti vrcholu nesúvislý porast s rozsiahlymi odlesnenými plochami, ktoré tak umožňujú kruhový rozhľad. Pozorovateľné sú mnohé vrchy Bielych Karpát, no pri priaznivých podmienkach aj Javorníky, Moravsko-sliezske Beskydy, Hostýnské vrchy, Považský Inovec, Strážovské vrchy a Malá Fatra.
Holý vrch

Holý vrch môže byť:
Průklesy (vrch v Bielych Karpatoch)

Průklesy () je vrch v českej časti pohoria Biele Karpaty. Leží nad obcou Nedašov, približne západne od slovenského mesta Púchov. 
Poloha.
Nachádza sa v severnej časti pohoria, v geomorfologickom podcelku Kobylináč. Vrch sa nachádza v Česku, v blízkosti slovenskej hranice. Leží v Zlínskom kraji, v okrese Zlín a v katastrálnom území obce Nedašov a mesta Brumov-Bylnice. Najbližšími sídlami sú na severozápadnom úpätí ležiaca obec Nedašov a západne situované mesto Brumov-Bylnice, východne sa nachádzajú slovenské obce Vršatské Podhradie a Červený Kameň. 
Opis.
Vrch je súčasťou hrebeňa, ktorý vedie z hraničného masívu Kosáka () západným smerom na vrch Městská Důbrava. Severozápadne susedí Kršlisko (), západne je nevýrazným sedlom oddelený Holý vrch (), juhozápadne Tratihušť (), južne Snoh () a východným smerom Biely vrch (), Chmeľová (), Okršlisko () a Kosák (). Severnú časť masívu odvodňujú prítoky Nedašovky, južné prítoky Vlárky, oba smerujúce do Vláry v povodí Váhu. Vrch je súčasťou Chránenej krajinnej oblasti Bílé Karpaty a vrcholom prechádza značený chodník na Kosák.
Výhľady.
Vrchol pokrýva lesný porast, ktorý poskytuje len obmedzený výhľad. Z vhodných miest s nižšou vegetáciou vidieť mnohé vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru, Javorníky, Moravsko-sliezske Beskydy či Hostýnské vrchy.
Majstrovstvá Ázie vo futbale 2015

Majstrovstvá Ázie vo futbale 2015 boli 16. ročníkom Majstrovstiev Ázie vo futbale, medzinárodného futbalového turnaja pod hlavičkou Ázijskej futbalovej konfederácie. Turnaj sa konal v Austrálii od 9. do 31. januára 2015. Obhajcom titulu bolo Japonsko.
Turnaj vyhrala Austrália ktorá vo finále porazila Južnú Kóreu 2:1 po predĺžení. Austrália sa stala prvým mužským tímom ktorý sa stal majstrom dvoch konfederácii po štyroch titulov Austrálie na Oceánskom pohári národov: 1980, 1996, 2000 a 2004 sa stala majstrom aj ázijského kontinentu.
Austrália sa víťazstvom na turnaji kvalifikovala na Pohár konfederácii 2017.
Kvalifikácia.
Na turnaj sa kvalifikovalo 16 tímov. Debut na turnaji zažila Palestína.
Play-off.
Finále.
Víťazom turnaja sa stala Austrália.
Trstenskí

Trstenskí bola pôvodne šoltýska rodina, neskôr šľachtický rod, ktorého po predkoch zdedené sídlo sa nachádzalo v mestečku Trstená na Orave. Cisár Ferdinand III. udelil erb a šľachtický titul potomkom tohto rodu, Andrejovi Trsztenszkému, jeho synom Andrejovi a Martinovi a jeho bratom Martinovi a Jurajovi v Bratislave 15. januára 1638. Od 18. storočia existencia tohto rodu bola dokumentovaná v Novohradskej, Sabolčskej a iných stoliciach.
Rod Trstenskí historicky používal formy priezviska Trsztenszky, Trsztyenszky, Trstenský a Trstenskí. Od roku 1840 sa línia rodu žijúca v Peštianskej a komárňanskej stolici premenovala na Nádosy
Dejiny rodu.
Schvankomir, notár uhorského palatína Ladislava Opoľského, udelil v roku 1371 Jánovi Hertelovi právo založiť v chotári Tvrdošína novú osadu. Ján Hertel a jeho potomkovia sa stali dedičnými richtármi (scultetus, advocatus) novozaloženého mesta. Hertel pravdepodobne pochádzal zo sliezskej osady Einseidel a rod Trstenskí priamo pochádzal alebo bol genealogicky spriaznený s rodom Hertel alebo je to dokonca ten istý rod, ktorého príslušníci len nahradili svoje staré priezvisko novým, ktoré odvodili od názvu mesta Trstenej, kde už tri storočia žili a vlastnili pomerne rozsiahle majetky.
Erb rodu.
Erbom rodu je podľa armálnej listiny v modrom poli na zelenej pažiti doprava otočený zlatý grif s vyplazeným jazykom, otvorenými krídlami a spusteným chvostom, ktorý drží v pravom pazúre tri šípy hrotmi na hor. Na uzavretej prilbe je v korune položené čierne zatvorené orlie krídlo so zlatou hviezdou v strede. Prikrývadlá sú modro-zlaté a strieborno-červené.
Jordánske národné futbalové mužstvo

Jordánske národné futbalové mužstvo reprezentuje Jordánsko na medzinárodných futbalových akciách ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1949. Jordánsko sa nikdy nekvalifikovalo na Majstrovstvá sveta vo futbale. Zúčastnili sa štyroch ázijských šampionátoch a ich najväčší úspech je štvrťfinále v roku 2004 a 2011.
Externé odkazy.
https://www.jfa.jo/
Prostozubce

Prostozubce alebo staršie málozubé (lat. Simplicidentata) môže byť:
Kamerunská ovca

Kamerunská ovca alebo Ovca kamerunská alebo Ovca domáca kamerunská (niekedy aj kamerunka) je malý druh ovce ("Ovis aries"), určenej na vypásanie trávy a na mäso, ktoré sa chuťou viac podobá divine. Je vhodná na oplotené lúky, záhrady, kde obžiera aj kríčky a stromčeky, teda nie je vhodná do ovocného sadu. Patria do skupiny západoafrických plemien oviec, ktoré majú vodorovné držanie uší. Často si ju mýlia s kamerunskou kozou pre podobnú srsť a jej farbu.
Pôvod.
Kamerunská ovca pochádza z Afriky. V Kamerune sa chová vo vyšších nadmorských výškach, vďaka čomu je prispôsobená nízkym teplotám a adaptovala sa aj naše klimatické pásmo. Namiesto vlny má srsť, teda nie je potrebné ju strihať. Je možné ju vďaka tomu celoročne chovať vonku. Napriek tomu je vhodné, aby mala prístrešok, kde sa môže skryť pred dažďom, snehom a vetrom.
Povaha.
Je to plachá ovca, ktorú je možné ľahko skrotiť a je veľmi spoločenská. Tiež je hlučná, pretože zvieratá v stáde sa spolu dorozumievajú békaním a rovnako tak sa domáhajú príkrmu alebo spoločnosti. Na čele stáda je vždy vedúca ovca, ktorá stádo vedie na pastvinu. Stádo uzatvára vždy baran. Pri kŕmení vždy jedna z oviec sleduje okolie a v prípade nebezpečenstva upozorní ostatné. Barany nie sú agresívne. 
Starostlivosť o potomstvo.
O svoje mladé sa zvyčajne bez problémov vie postarať. Patrí medzi primitívne plemená, zvyčajne nie je nutná prítomnosť človeka pri pôrode. V prípade úmrtia matky sa mláďaťa ujme blízka príbuzná (v prenesenom význame zvyčajne babka alebo teta). V prípade, že niektoré mláďa bolo odchované umelo človekom, vytvára si silnejšie puto na človeka a stráca schopnosť postarať sa o vlastné potomstvo, aj bližší kontakt so stádom. Dokážu mať mladé dvakrát do roka, na jar a na jeseň, ale najčastejšie je to raz do roka. Ovca nosí mláďa päť mesiacov. Jahňatá sa zvyčajne rodia skoro na jar, mnohokrát ešte za snehu. Jedna ovca porodí jedno až dve mladé. 
Potrava.
Kamerunka je nenáročná na potravu, dokáže sa pásť. Stačí jej dobrá pastvina a prístup k čerstvej vode. Pasie sa na tráve, kríkoch, ale aj mladých stromčekoch. Podobne ako koza sa vie postaviť na zadné nohy a dočiahne aj na spodné konáre stromov a požiera listy, prípadne aj ovocie. Na zimu sa prikrmuje senom, jačmeňom, repou alebo zemiakmi. Tiež je vhodné jej na zimu dávať aj minerálny líz, napríklad s prídavkom selénu. 
Vzhľad.
Existujú dva farebné varianty- hnedá srnčia a čiernobiela. Hnedé srnčie bývajú spravidla menšie s čiernou farbou na bruchu a vnútornej strane nôh. Váha je cca 35 kg. Ovce sú bezrohé, barany majú čierne stočené rohy. Srsť je krátka, lesklá, u baranov s hustým golierom.
Sýrske národné futbalové mužstvo

Sýrske národné futbalové mužstvo reprezentuje Sýriu na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1936. Sýria sa nikdy nekvalifikovala na Majstrovstvá sveta vo futbale. Na ázijskom šampionáte sa predstavila šesťkrát ani raz sa im nepodarilo postúpiť zo skupiny.
Trigueño

Trigueño môže byť:
Thalysia

Thalysia () bola starogrécka slávnosť ukončenia žatvy, oslavovaná na počesť bohyne Demeter.
O sviatku Thalysia sa zachovalo len málo starovekých správ. Je to jediný sviatok, o ktorom sa zmienil Homér. Zdá sa, že v Iliade je zasvätený všetkým bohom, pretože keď kalydónsky kráľ Oineus pri ďakovných obetiach za úrodu zabudol na bohyňu Artemis, urazená bohyňa za trest poslala do Kalydónu obrovského diviaka, aby všetko ničil. Básnik Theokritos v jednej zo svojich idyl uvádza niektoré podrobnosti o tomto sviatku, ktorý sa konal v jeho dobe (v 3. stor. pred Kr.) na ostrove Kos. Sviatok organizujú majitelia pozemkov, aby sa poďakovali bohyni Demeter za bohatú úrodu. Po obetách (v Aténach bolo súčasťou sviatku aj verejné obetovanie ošípaných a hodovanie.) jej účastníci ležia na čerstvo narezanej trstine a listoch viniča, popíjajú víno a modlia sa k bohyni (niektorí sa zapoja aj do básnickej súťaže). Podľa Athénaia sa prvopečený chlieb po zbere úrody nazýval "thalysios" (podobne ako v Atike "thargélos" vo sviatok Thargélie). Nonnos z Panopolisu nazýva každú obeť „prvotiny z úrody“ "thalysia" a týmto názvom označuje aj kňažku bohyne Demeter.
Takmer všetky starogrécke sviatky sa slávili v určité dni kalendárneho roka, ale Thalysie sa oslavovali vtedy, keď sa už mlátenie obilia ukončilo, ich dátum nebol stanovený. V južnom Grécku sa žatva konala už niekedy koncom mája a mlátenie na začiatku júna, teda v období sucha, kedy sa dážď neočakával. Obilie sa zberalo pomocou kosáka. Po pokosení sa obilie ukladalo na rovnú okrúhlu kamennú plochu a potom sa zvyčajne vymlátilo pomocou ťažných zvierat. Zvieratá boli obvykle uviazané k tyči umiestnenej uprostred kruhu, okolo ktorej chodili. Zrno následne vyčistili od pliev previevaním pomocou vetra.
Kuvajtské národné futbalové mužstvo

Kuvajtské národné futbalové mužstvo reprezentuje Kuvajt na medzinárodných futbalových akciách, ako sú Majstrovstvá sveta alebo Majstrovstvá Ázie vo futbale.
História.
Futbalový zväz bol založený v roku 1952. Najlepšie časy Kuvajt zažil v 80. rokoch. Keď vyhral Majstrovstvá Ázie vo futbale 1980 a kvalifikoval sa na Majstrovstvá sveta 1982. V konkurencii Československa (1:1), Francúzska (1:4) a Anglicka (0:1) skončili na poslednom mieste v skupine. Momentálne patrí Kuvajt medzi tie priemerné až podpriemerné tímy a nachádza sa okolo 140. miesta v rebríčku FIFA.
Biely vrch (vrch v Bielych Karpatoch)

Biely vrch () je vrch v pohorí Biele Karpaty. Leží nad obcou Vršatské Podhradie, približne severozápadne od mesta Ilava. 
Poloha.
Nachádza sa v severnej časti pohoria, v geomorfologickom podcelku Vršatské bradlá a jej časti Vysoké Vršatce. Leží v Trenčianskom kraji, v okrese Ilava a v katastrálnom území obce Vršatské Podhradie. Vrch je sčasti chráneným územím, ktoré je súčasťou Chránenej krajinnej oblasti Biele Karpaty. Najbližším sídlom je juhovýchodne ležiace Vršatské Podhradie, južne sa nachádza Krivoklát a východne Červený Kameň.
Opis.
Biely vrch je uzlovým masívom, kde sa stretáva od východu smerujúci hrebeň z Chmeľovej (), od severozápadu z Okršliska () a od juhozápadu z vrchu Zelená (). Východne leží Zvonová hora () a Chmeľová, južným smerom Drieňová (), Osúšie () a Diel (), západným Hrabie () a Průklesy () a severným Kosák () a Kobylinec (). Masív patrí do povodia Váhu; jeho severnú časť odvodňujú prítoky Tovarského potoka do Lednice, západnú prítoky Vlárky do rieky Vlára a južné svahy Krivoklátsky potok. Na vrchol nevedie značený chodník, no viaceré vedú jeho úbočím.
Výhľady.
Nesúvislý porast hrebeňa a horské lúky s nízkou vegetáciou umožňujú obmedzený rozhľad. Z vhodných miest je vidieť mnohé vrchy Bielych Karpát, pri priaznivých podmienkach aj Považský Inovec, Tribeč, Strážovské vrchy, Malú Fatru, Javorníky a Hostýnské vrchy.
Prístup.
Na vrchol nevedie značený chodník, no úbočiami vedú chodníky:
Love Island

Love Island je slovenská televízna súťažná reality show, ktorú vysiela TV Markíza od roku 2021, v ktorej súťažiaci hľadajú lásku. Prvej série sa zúčastnilo 21 súťažiacich z Česka a Slovenska, ktorej víťazmi sa stali Laura a Martin. Prvú sériu seriálu moderovala česká moderátorka Nicol Moravcová. Od druhej sérii televíznej show moderuje Zorka Hejdová.
Všeobecné pravidlá.
Skupina mladých nezadaných účastníkov je ubytovaná v luxusnej vile na Kanárskych ostrovoch s cieľom nájsť si ideálneho partnera, s ktorým budú budovať vzájomné vzťahy a vytvoria stabilný pár, ktorý v súťaži zostane až do samotného konca. 
Súťažiaci počas show vykonávajú rôzne úlohy alebo hrajú zábavné hry a sú vystavovaní rôznym skúškam. Odolnosť novo nadviazaných vzťahov preverujú aj noví súťažiaci, tzv. bombshells, ktorí prichádzajú do hry s cieľom rozbiť niektorý z už vzniknutých párov. Súťaž opúšťajú tí, ktorí vo vile nedokážu s nikým vytvoriť pár. Významnú úlohu zohrávajú aj diváci, ktorí svojimi hlasmi rozhodujú o pároch, ktoré si podľa nich zaslúžia postúpiť do finále.
Na samotnom konci finálového večera obaja členovia víťazného páru dostanú obálku, z ktorých iba jedna ukrýva finančnú odmenu. Ten z víťazného páru, ktorý vo svojej obálke nájde peniaze, následne stojí pred konečným rozhodnutím, či si výhru ponechá len pre seba, alebo zvolí lásku a o finančnú odmenu sa tak podelí aj so svojím partnerom.
Kobylinec (vrch v Bielych Karpatoch)

Kobylinec () je vrch v pohorí Biele Karpaty. Leží nad obcou Lednica, približne západne od mesta Púchov. 
Poloha.
Nachádza sa v severnej časti pohoria, v geomorfologickom podcelku Kobylináč. Leží v Trenčianskom kraji, na pomedzí okresov Púchov a Ilava a zasahuje na katastrálne územie obcí Lednica a Červený Kameň. Vrcholom prechádza hranica Chránenej krajinnej oblasti Biele Karpaty. Najbližším sídlom je južne ležiaci Červený Kameň a východne situovaná Lednica, severovýchodne sa nachádza obec Zubák a západne Nedašova Lhota.
Opis.
Kobylinec je najvyšším vrchom podcelku i celej severnej časti pohoria. Nachádza sa v hrebeni, ktorý smeruje severozápadným smerom na Končitú () v hlavnom pohraničnom hrebeni. Východným smerom susedí Zrnová (), južným smerom Strachoňovec (), Chmeľová () a Biely vrch (), západne sa nachádza Kaňúr () a hrebeň s bezmennými vrchmi () a severozápadne Končitá a Hromádková (). Oblasť patrí do povodia Váhu; severné svahy masívu sú prameniskom riečky Lednica, južnú časť hrebeňa odvodňujú prítoky Tovarského potoka, ktorý ústí do Lednice. Na vrchol nevedie značený chodník a na západnom úbočí leží prírodná pamiatka Strošovský močiar.
Výhľady.
Nesúvislý porast hrebeňa a značná nadmorská výška umožňujú zaujímavý výhľad. Z vhodných miest je vidieť mnohé vrchy Bielych Karpát, pri priaznivých podmienkach aj Považský Inovec, Tribeč, Strážovské vrchy, Malú Fatru, Kysuckú vrchovinu i Beskydy, Javorníky, Moravsko-sliezske Beskydy, Hrubý Jeseník a Hostýnské vrchy.
Prístup.
Na vrchol nevedie značená turistická trasa, preto prístup vedie neznačenými chodníkmi z okolia.
Zrnová

Zrnová () je vrch v pohorí Biele Karpaty. Leží nad obcou Lednica, približne západne od mesta Púchov. 
Poloha.
Nachádza sa v severnej časti pohoria, v geomorfologickom podcelku Kobylináč. Leží v Trenčianskom kraji, v okrese Púchov a zasahuje na katastrálne územie obcí Lednica a Zubák. Južným úpätím prechádza hranica Chránenej krajinnej oblasti Biele Karpaty. Najbližším sídlom je južne situovaná Lednica, na severnom úpätí sa nachádza obec Zubák a východne Horná Breznica.
Opis.
Zrnová je súčasťou hrebeňa, ktorý vybieha východným smerom z Končitej () v hlavnom pohraničnom hrebeni. Severne sa nachádza Kýčera (), východne Tlstá hora () a Krepčiačka hora (), južným smerom Kamenná hora () a Strachoňovec () a západne Kobylinec () a Hromádková (). Oblasť patrí do povodia Váhu; južnú časť odvodňuje riečka Lednica, severnú jej prítok Zubák. Na vrchol nevedie značený chodník, no východným úbočím prechádza zelený chodník zo susedných obcí.
Výhľady.
Veľkú časť Zrnovej pokrýva len nízka vegetácia, umožňujúca kruhový rozhľad. Z hrebeňa je vidieť okolité vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru, Kysuckú vrchovinu i Beskydy, Javorníky, Moravsko-sliezske Beskydy a Hostýnské vrchy.
Prístup.
Na vrchol nevedie značená turistická trasa, preto prístup vedie neznačenými chodníkmi z okolia. Východným úpätím vedie zelená trasa z obce Lednica do obce Zubák
Izostéria

Izostéria opisuje podobnosť molekúl alebo iónov, ktoré majú podobný tvar a často i elektrónové vlastnosti. Molekula izostérická s inou molekulou sa nazýva izostér. Existuje mnoho definícií, ale tento termín sa zvyčajne používa v rámci bioaktivity a vývoja liekov. V prípade biologicky aktívnych látok, ktoré vykazujú izostériu, sa hovorí o bioizostéroch. Bioizostéria sa často využíva pri vývoji liekov: tieto lieky sú organizmom stále rozpoznávané a prijímané, ale ich funkcie budú odlišné od pôvodnej molekuly. Koncept izostérie je podobný konceptu izoelektronicity.
Jednou z molekúl vykazujúcich izostériu je 5-brómuracil, ktorý sa podobá na tymín, a je možné ním vyvolať mutácie.
História a ďalšie definície.
Neklasické izostéry sa neriadia klasifikáciou uvedenou vyššie, ale stále zapríčiňujú podobné biologické efekty "in vivo". Neklasické izostéry môžu obsahovať podobné atómy, ale ich štruktúra nenasleduje jednoducho definovateľné pravidlá.
Koncept izostérie prvýkrát formuloval Irving Langmuir v roku 1919 a neskôr ho v roku 1925 upravol Grimm. Hans Erlenmayer rozšíril tento koncept na biologické systémy v roku 1932. Klasické izostéry sú definované ako atómy, ióny alebo molekuly, ktoré majú identickú vonkajšiu elektrónovú vrstvu. Táto definícia sa neskôr rozšírila na skupiny, ktoré môžu mať podobné biologické aktivity. Potvrdením platnosti tejto definície bolo pozorovanie niektorých skupín zlúčenín, napríklad benzénu, tiofénu, furánu a dokonca pyridínu, ktoré majú podobné fyzikálne a chemické vlastnosti.
Dermot Kennedy

Dermot Joseph Kennedy (* 13. december 1991) je írsky spevák-skladateľ. Do povedomia sa dostal v roku 2019 singlami „Outnumbered“ a „Giants“ z jeho debutového albumu "Without Fear". V roku 2020 bol nominovaný na cenu Brit Award v kategórii najlepší medzinárodný mužský sólový umelec.
Raný život.
Dermot Kennedy vyrastal v Rathcoole, na predmestí Dublinu v Írsku. V mladosti hrával futbal, v desiatich rokoch začal s hrou na gitaru a ako štrnásťročný skúsil skladať piesne, ale nevenoval sa tomu seriózne. Rodičia ho však povzbudzovali, aby sa zameral na hudbu; otec ho vozil do Dublina, aby mohol hrávať po kluboch, keď ešte nebol plnoletý, cestoval s ním do veľkých miest, kde s gitarou vystupoval na ulici, a hoci on sám nechcel ísť na vysokú školu, matka zaňho podala prihlášku na štúdium klasickej hudby na Maynooth University. Na univerzite vydržal tri roky. Jeho teta z otcovej strany je známa írska televízna hlásateľka Mary Kennedyová.
Kariéra.
Zlom v Kennedyho kariére nastal až po vyše dekáde strávenej na hudobnej scéne. Začínal ako pouličný umelec v sedemnástich rokoch. Keď raz na ulici spieval Glen Hensard, aby vyzbieral peniaze pre bezdomovcov, Kennedy sa postavil s gitarou pred neho a začal hrať. Hensard si ho všimol, Kennedy ho zaujal a zostal s ním v kontakte. Neskôr Kennedyho pozval ako predskokana na svoj koncert. Kennedy vystupoval vo svojich študentských časoch aj ako člen skupiny Shadows and Dust. Kapela sa však rozpadla v roku 2015.
V rokoch 2018 a 2019 sa na vypredaných vystúpeniach predstavil publiku v Spojených štátoch, Austrálii a Európe, hral na festivale Coachella, v ankete NPR ho zvolili za najlepšieho nováčika roka 2018 a stanica BBC ho zaradila na Sound of 2019, zoznam najvýraznejších nových talentov, ktorý každoročne zostavujú hudobní kritici.
Po niekoľkých singloch a EP nahrávkach vydal koncom roka 2019 svoj debutový štúdiový album s názvom "Without Fear". Zahrnul naň aj svoje skladby z minulosti, niektoré staré až osem rokov.
V januári 2020 Kennedy obdržal nomináciu na Brit Award v kategórii najlepší medzinárodný mužský sólový umelec.
Kennedy sa inšpiruje poéziou a hip hopom, vo folkovej tvorbe ho ovplyvnili umelci Ray LaMontagne, David Gray či Damien Rice.
Magazín "GQ" v ňom vidí „temnejšieho Eda Sheerana", zatiaľ čo "New York Times" ocenil jeho „chrapľavý“ hlas.
Končitá (vrch v Bielych Karpatoch)

Končitá () je vrch v pohorí Biele Karpaty. Leží na slovensko-českej hranici, nad obcou Zubák, približne západne od mesta Púchov. 
Poloha.
Nachádza sa v severnej časti pohoria, v geomorfologickom podcelku Kýčerská hornatina. Vrch leží na slovensko-českej hranici, na pomedzí Trenčianskeho a Zlínskeho kraja a okresov Púchov a Zlín. Zasahuje na katastrálne územie obcí Zubák a Študlov. Najbližšími sídlami sú na severozápadnom úpätí situované obce Študlov a Střelná, na slovenskom území je to severovýchodne ležiaca Strelenka, patriaca k obci Lysá pod Makytou a východne situovaná obec Zubák.
Opis.
Končitá je súčasťou hrebeňa, ktorý vedie od vrchu Královec () nad mestom Brumov-Bylnice východným smerom na Kýčeru () a ďalej až na Dubový vrch pri obci Lednické Rovne. Západným smerom susedí vrch Požár (), severne leží Cibulka (), východným smerom Kýčera a Češkovec () a južným Krivá Tuchyňa () a Kobylinec (). Južné svahy odvodňuje potok Zápechová do Vláry, východné Suchý potok a severné Korytná do Váhu. Voda zo západných svahov odteká riečkou Střelenka do Bečvy. Vrcholom vedie značený chodník z moravskej strany, zo slovenskej značený prístup nie je.
Výhľady.
Nesúvislý porast veľkej časti Končitej umožňuje sčasti obmedzený rozhľad. Z vhodných miest s nízkou vegetáciou je vidieť okolité vrchy Bielych Karpát, pri priaznivých podmienkach aj Považský Inovec, Strážovské vrchy, Malú Fatru a Javorníky.
Prístup.
Na vrchol vedie značená turistická trasa len z moravskej strany, zo slovenskej je prístup lesnými cestami a neznačenými chodníkmi z okolitých sídiel.
Končitá

Končitá môže byť:
Notamacropus

Notamacropus (po slovensky kengura) je rod z čeľade kengurovité (Macropodidae). 
Systematika.
Zaradenie v systéme.
Zhruba od roku 2015 sa "Notamacropus" väčšinou považuje za samostatný rod z tribusu Macropodini podčeľade Macropodinae čeľade Macropodidae (porov. systematiku v článku kengurovité). Pred rokom 2015 sa často považoval za podrod rodu "Macropus" a do 70. rokov 20. storočia sa často považoval za súčasť rodu "Wallabia" (po slovensky valabia). V súčasnosti sa opäť ojedinele považuje za súčasť rodu "Wallabia". Podrobnosti o staršej taxonómii (pod)rodu "Notamacropus" pozri v článku Macropus v časti zaoberajúcej sa rodom "Macropus" v širšom zmysle.
Vnútorná systematika.
rod Notamacropus (kengura):
Podrobnosti o staršej taxonómii a starších názvoch v súvislosti s (pod)rodom "Notamacropus" pozri v článku Macropus v časti zaoberajúcej sa rodom Macropus v širšom zmysle.